Bezirk Karl-Marx-Stadt

Bezirk Karl-Marx-Stadt var det mest folkerike og tettest befolkede distriktet (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, som et av 14 distrikter (Bezirke) og eksisterte frem til oppløsningen av DDR i 1990. Dets administrative senter var Chemnitz, fra 1953 kalt Karl-Marx-Stadt. Før denne byen skiftet navn, ble det kalt Bezirk Chemnitz.

Distriktet omfattet de vestlige og sentrale delene av Erzgebirge, Erzgebirgsvorland og Vogtland, mot grensen til det tidligere Tsjekkoslovakia. Byen Oberwiesenthal, beliggende 914 moh. mot den tsjekkiske grensen, var den høyest beliggende byen i hele DDR. Det tilgrensende 1214.6 meter høye Fichtelberg var i tillegg den høyeste fjelltoppen i landet.

Historie
Distriktets navn var i begynnelsen Bezirk Chemnitz. Da byen Chemnitz ble omdøpt til Karl-Marx-Stadt den 10. mai 1953, ble det foretatt en tilsvarende navneendring av distriktet.

Den 23. april 1990 stemte tre fjerdedeler av byens innbyggere for å gjeninnføre byens gamle navn Chemnitz, og samtidig ta i bruk distriktets opprinnelige navn. Med virkning fra 1. juni 1990 tok distriktet igjen navnet Bezirk Chemnitz.

Da DDR ble oppløst den 3. oktober 1990, ble distriktet oppløst og integrert i territoriet til Fristaten Sachsen. Distriktets kretser fortsatte å eksistere med et par marginale forskjeller frem til kretsreformen i Sachsen i 1994 og 1996.

Regierungsbezirk Chemnitz, som ble etablert i Sachsen den 1. januar 1991, og det nåværende Direktionsbezirk Chemnitz, som ble etablert den 1. august 2008 i forbindelse med kretsreformen i Sachsen i 2008, omfatter nesten det samme geografiske området som Bezirk Chemnitz.

 Administrativ inndeling 

Bezirk Karl-Marx-Stadt var inndelt i følgende bykretser og landkretser:

 Bykretser Areal Innbyggere Karl-Marx-Stadt (fra 10. mai 1953 til 1. juni 1990 Chemnitz) 129 km²  317.600 Plauen  58 km²  78.800 Zwickau  57 km²  122.100 Johanngeorgenstadt (frem til 20. juni 1957)    Schneeberg (frem til 23. november 1958)   

 Kretser Areal Innbyggere Annaberg  382 km²  85.100 Aue  365 km²  124.800 Auerbach  233 km²  72.200 Brand-Erbisdorf  354 km²  37.600 Flöha  263 km²  53.500 Freiberg  310 km²  84.500 Glauchau  174 km²  70.200 Hainichen  318 km²  69.200 Hohenstein-Ernstthal  134 km²  62.300 Karl-Marx-Stadt-Land (fra 10. mai 1953 til 1. juni 1990 Chemnitz) 292 km²  109.100 Klingenthal  236 km²  36.100 Marienberg  434 km²  66.100 Oelsnitz  348 km²  39.600 Plauen-Land  308 km²  24.100 Reichenbach  155 km²  59.300 Rochlitz  311 km²  52.800 Schwarzenberg  198 km²  59.100 Stollberg  196 km²  84.300 Werdau  208 km²  76.600 Zschopau  214 km²  56.700 Zwickau-Land  332 km²  88.400

 Regjeringssjefer og Partiledere 

 Leder av distriktets råd 

 1952–1960 Max Müller (1899–1977) 
 1960–1963 Werner Felfe (1928–1988) 
 1963–1981 Heinz Arnold (1920–2000) 
 1981–1990 Lothar Fichtner (* 1934) 
 1990 Albrecht Buttolo (Regjeringsfullmektig) (* 1947)

 Førstesekretær i distriktets avdeling av SED 

 1952–1959 Walter Buchheim (1904–1979) 
 1959–1963 Rolf Weihs (* 1920) 
 1963–1976 Paul Roscher (1913–1993) 
 1976–1989 Siegfried Lorenz (* 1930) 
 1989–1990 Norbert Kertscher (* 1954)

 Innbyggertall 
 År Innbyggere 1961  2.098.600 1967  2.080.090 1970  2.057.200 1981  1.920.000

 Referanser 


Karl